ઉનાળાની સિઝનમાં ખેડુતોએ બોરવેલના પિયત સાથે શાકભાજીનું વાવેતર કર્યું હતું પરંન્તુ ઉનાળો આકરો બનતા તેની સિધી અસર શાકભાજીના પાક પર પણ જોવા મળી રહી છે. જેને લઇ શાકભાજી પાકમાં ઉતાળો ઓછો ઉતરતો હોવાની રાવ ઉઠવા પામી છે જેના કારણે મહેસાણા માર્કેટયાર્ડમાં છેલ્લા કેટલાક સમયથી લીલી શાકભાજીની આવકમાં ઘટાડો થવા પામ્યો છે. તેમજ વરસાદના વિલંબના કારણે હજુ ચોમાસુ શાકભાજી વાવેતર થવા પામ્યું નથી. ત્યારે લીલા શાકભાજીના ભાવ આસમાને પહોચતાં તેની સિધી અસર ગૃહિણીઓના બજેટ પર પડી છે.